CELEX: 62010TN0523
Language: el
Date: 2010-11-08 00:00:00
Title: Υπόθεση T-523/10: Προσφυγή της 8ης Νοεμβρίου 2010 — Interkobo κατά ΓΕΕΑ — XXXLutz Marken (mybaby)

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/33
            
         Προσφυγή της 8ης Νοεμβρίου 2010 — Interkobo κατά ΓΕΕΑ — XXXLutz Marken (mybaby)
   (Υπόθεση T-523/10)
   ()
   2011/C 13/64
   Γλώσσα του δικογράφου της προσφυγής: η πολωνική
   
      Διάδικοι
   
   
      Προσφεύγουσα: Interkobo Sp. z o.o. (Łódź, Πολωνία) (εκπρόσωπος: R. Skubisz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: XXXLutz Marken GmbH (Wels, Αυστρία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει πλήρως την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 8ης Σεπτεμβρίου 2010 στην υπόθεση R 88/2009-4,
            
         
               —
            
            
               να καταδικάσει το καθού και την XXXLutz Marken GmbH στα δικαστικά έξοδα, περιλαμβανομένων εκείνων στα οποία υποβλήθηκε η προσφεύγουσα ενώπιον του τμήματος προσφυγών και του τμήματος ανακοπών του Γραφείου Εναρμονίσεως στο πλαίσιο της Εσωτερικής Αγοράς.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η XXXLutz Marken GmbH.
   
      Σήμα προς καταχώριση: Το εικονιστικό σήμα «my baby» για προϊόντα της κλάσεως 28 — καταχώριση υπ' αριθ. 4894416.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το εθνικό λεκτικό σήμα «MYBABY», το εθνικό εικονιστικό σήμα «mybaby» και το διεθνές λεκτικό σήμα marque «MYBABY» για προϊόντα της κλάσεως 28
   
      Απόφαση του τμήματος ανακοπών: Δέχθηκε την ανακοπή και απέρριψε την αίτηση καταχωρίσεως του σήματος για προϊόντα της κλάσεως 28
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής.
   
      Λόγοι ακυρώσεως: Παράβαση του κανόνα 20, σημείο 1, σε συνδυασμό με τον κανόνα 19, σημείο 2, στοιχείο α', περιπτώσεις i) και ii), και σημείο 3, του κανονισμού 2868/95 (1), και προσβολή του δικαιώματος προστασίας της δικαιολογημένης εμπιστοσύνης.
   
      (1)  Κανονισμός (ΕΚ) αριθ. 2869/95 της Επιτροπής της 13ης Δεκεμβρίου 1995 περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα, ΕΕ L 303, σ. 1.